AIŠKINAMASIS RAŠTAS

Dėl Molėtų r. kūno kultūros ir sporto centro nuostatų patvirtinimo

**1. Parengto tarybos sprendimo projekto tikslai ir uždaviniai**

Tarybos sprendimo projektas teikiamas Molėtų r. kūno kultūros ir sporto centro direktoriaus Mindaugo Kildišiaus prašymu. Prašymo pagrindas – siekis, kad mokyklos nuostatai atitiktų pakeisto Švietimo įstatymo nuostatas, reglamentuojančias smurto prevencijos mokyklose klausimų sprendimą, vadovo skyrimo, vertinimo, atleidimo tvarką, švietimo įstaigos vadovo funkcijų apibrėžimus.

Tai atsispindi III skyriuje „Mokyklos teisės ir pareigos“ ir IV skyriuje „Mokyklos veiklos organizavimas ir vykdymas“. Taip pat pakeista mokyklos tarybos formavimo tvarka.

**2. Šiuo metu esantis teisinis reglamentavimas:**

Lietuvos Respublikos vietos savivaldos įstatymo 16 straipsnio 4 dalis ir 18 straipsnio 1 dalis;

Lietuvos Respublikos biudžetinių įstaigų įstatymo 4 straipsnio 3 dalies 1 punktas ir 6 straipsnio 5 dalis;

Lietuvos Respublikos švietimo įstatymo 43 straipsnio 3 ir 4 dalys;

Nuostatų, įstatų ar statutų įforminimo reikalavimai, patvirtinti Lietuvos Respublikos švietimo, mokslo ir sporto ministro 2011 m. birželio 29 d. įsakymu Nr. V- 1164.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Mokyklos nuostatai atitiks galiojančių teisės aktų reikalavimus. Neigiamų pasekmių nėra.

**4. Priemonės sprendimui įgyvendinti.**

Nėra.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Molėtų r. kūno kultūros ir sporto centro nuostatų registravimo Juridinių asmenų registre mokestis.

**6. Vykdytojai, įvykdymo terminai**

Molėtų r. kūno kultūros ir sporto centro direktorius Mindaugas Kildišius iki 2020 m. gruodžio 15 d.